ในสมัยรัชกาลที่ ๔ และ ๕ สิ่งใดที่เข้ามามีอิทธิพลทางการแพทย์ในประเทศไทยเป็นอย่างมาก
A. การแพทย์แผนปัจจุบัน
B. การแพทย์ภูมิปัญญาไทย
C. เครื่องมือทางการแพทย์
D. ทิศทางของการดูแลสุขภาพ
คำตอบได้แก่ A.  เพราะว่า เพราะสมัยกรุงรัตนโกสินทร์ ในสมัยรัชกาลที่ ๔ และที่ ๕ จึงมีการแพทย์แผนปัจจุบัน (Orthodox; Conventional Medicine) เข้ามามีอิทธิพลในประเทศไทยอย่างมาก ประกอบกับมีความนิยมตะวันตกเพิ่มขึ้น เนื่องจากการแพทย์แผนปัจจุบัน มีหลักฐานและใช้กระบวนการทางวิทยาศาสตร์ในการพิสูจน์ความจริงต่างๆ ซึ่งสามารถทำให้เราเห็นทุกอย่างเป็นรูปธรรมชัดเจนอย่างโต้แย้งไม่ได้ การแพทย์ทางเลือกแบบฝรั่งหรือตะวันตกนี้ จึงกลายเป็นการแพทย์ทางหลักของประเทศไปโดยปริยาย แม้ว่าใน พ.ศ. ๒๔๓๑ สมเด็จพระปิยมหาราช โปรดเกล้าฯ ให้สร้างโรงพยาบาล ศิริราชขึ้น เพื่อดูแล รักษาพยาบาลคนไข้ด้วยวิธีแพทย์ภูมิปัญญาไทย แต่ใน พ.ศ. ๒๔๖๖ มูลนิธิร็อกกี้เฟลเลอร์ เข้ามามีบทบาทมากขึ้นและมีการประกาศใช้ พ.ร.บ. การประกอบโรคศิลป์ ทำให้แพทย์แผนไทยต้องยุติบทบาท นับแต่นั้นมา

โลกตะวันตกมีการศึกษาค้นคว้ากันมาก เป็นที่ยอมรับว่า การรักษาพยาบาลของเขา ได้ผลดีมีประสิทธิภาพกว่า นิยมการแยกส่วนอวัยวะ ให้เกิดแพทย์ผู้ชำนาญ หลายสาขาพร้อมไปกับความก้าวหน้าทางเทคโนโลยีด้านอุตสาหกรรมเวชภัณฑ์และเครื่องมือทางการแพทย์ แต่ในทางตรงกันข้ามก็เกิดการใช้เครื่องมือแพทย์และยาอย่างฟุ่มเฟือยและทำให้รัฐบาลต้องสูญเสียเงินให้เรื่องนี้เกินความจำเป็น ยาที่ใช้ในปัจจุบันสร้างอาการข้างเคียงที่กระทบต่อการดำรงชีวิตของมนุษย์ ส่วนเทคโนโลยีที่ก้าวหน้า เช่น การใช้รังสีหรือเคมีบำบัดมาช่วยรักษาโรคมะเร็งก็ส่งผลเสียต่อร่างกายเช่นกัน ไม่เพียงแต่ทำให้ผู้ป่วยต้องสูญเสียเงินเป็นจำนวนมาก แต่ยังทำให้คิดแต่จะพึ่งพิงแพทย์และไม่รู้จักการพึ่งพาตัวเอง การแพทย์แผนไทย ได้ดูแลรักษาคนไทยมานับพันปี ยึดหลักการพึ่งพาตนเอง และไม่จำเป็นจะต้องพบแพทย์เมื่อมีอาการเพียงเล็กน้อย อุปสรรคสำคัญ คือ การรักษาตามวิธีการแพทย์แผนไทยยังไม่มีมาตรฐานและยังขาดงานวิจัยรองรับ ประกอบกับต้องใช้เวลานานกว่าจะเห็นผลการรักษา ทำให้การแพทย์แผนไทยไม่ได้รับความนิยมเท่าที่ควร

อย่างไรก็ดี ปัจจุบันทิศทางของการดูแลสุขภาพในยุคปัจจุบัน เริ่มให้ความสำคัญกับการดูแลสุขภาพอย่างเป็นองค์รวม มากกว่าแบ่งแยกรักษาเป็นส่วนๆ การกลับคืนสู่การแพทย์แผนไทยก็ถือเป็นอีกหนึ่งทางเลือกที่น่าสนใจในการดูแลสุขภาพด้วยตนเอง ดังนั้นทั้งภาครัฐ ภาคเอกชนรวมถึงหน่วยงานที่เกี่ยวข้องควรร่วมมือกันผลักดันให้แพทย์แผนไทยกลับมาเฟื่องฟูอีกครั้ง
อายุรศาสตร์ (อายุรศาสตร์) - Internal Medicine